

**ΑΝΑΚΟΙΝΩΣΗ ΤΟΥ ΕΡΓΑΣΤΗΡΙΟΥ ΓΕΝΙΚΗΣ ΠΑΘΟΛΟΓΙΑΣ ΚΑΙ ΠΑΘΟΛΟΓΙΚΗΣ ΑΝΑΤΟΜΙΚΗΣ ΣΧΕΤΙΚΑ ΜΕ ΤΗ ΔΙΔΑΣΚΑΛΙΑ ΤΗΣ ΕΙΔΙΚΗΣ ΠΑΘΟΛΟΓΙΚΗΣ ΑΝΑΤΟΜΙΚΗΣ ΣΤΟΥΣ ΦΟΙΤΗΤΕΣ ΚΑΙ ΤΙΣ ΦΟΙΤΗΤΡΙΕΣ ΙΑΤΡΙΚΗΣ ΣΤ’ ΕΞΑΜΗΝΟΥ**

Θεσσαλονίκη, 19/2/2021

Αγαπητοί φοιτητές και φοιτήτριες,

Με βάση τα τελευταία επιδημιολογικά δεδομένα, τα μέλη ΔΕΠ και όλοι οι διδάσκοντες του Εργαστηρίου μας έχουμε προετοιμαστεί για διδασκαλία των μαθημάτων αμφιθεάτρου και των εργαστηρίων της Ειδικής Παθολογικής Ανατομικής εξ αποστάσεως (online) με χρησιμοποίηση της πλατφόρμας Zoom. Θα είμαστε βέβαια έτοιμοι, μόλις το επιτρέψουν οι συνθήκες, για συνέχιση των μαθημάτων δια ζώσης, στο αμφιθέατρο και στην αίθουσα μικροσκοπίων.

Για όλα τα εξ αποστάσεως μαθήματα θα λαμβάνετε πρόσκληση με ηλεκτρονικό ταχυδρομείο. Το πρώτο μάθημα αμφιθεάτρου θα γίνει τη Δευτέρα 1 Μαρτίου 2021, στις 12 μ και το πρώτο εργαστήριο την ίδια ημέρα, στις 3 μμ. Το αναλυτικό πρόγραμμα των μαθημάτων αμφιθεάτρου και των εργαστηρίων θα αναρτηθεί στις 26/2/2021.

Να έχετε υπόψη ότι στο elearning υπάρχουν αναρτημένα όλα τα περυσινά μαθήματα (αμφιθεάτρου και εργαστηρίων), τα οποία μπορείτε να μελετάτε. Μετά την ολοκλήρωση κάθε μαθήματος, σε όσα μαθήματα χρειάζεται, θα αντικαθιστούμε την περυσινή έκδοση με νέα.

Τα μέλη ΔΕΠ και όλοι οι διδάσκοντες του Εργαστηρίου μας ευχόμαστε σε όλους και όλες σας καλή υγεία και ένα πλούσιο σε γνώσεις Στ’ εξάμηνο σπουδών.

Πρόδρομος Χυτίρογλου

Καθηγητής Παθολογικής Ανατομικής